बारिश ने बदले समीकरण...कल तक 64% को था चेन्नई की जीत का यकीन, आज मामला 50-50
Chennai Super Kings vs Gujarat Titans IPL Final Match Reschedule - GT vs CSK Scenarios  दर्शक अब दिल थाम कर बैठे हैं कि धोनी अपनी टीम को पांचवीं बार ट्रॉफी दिला पाएंगे या हार्दिक पंड्या की कप्तानी में गुजरात लगातार दूसरी बार चैंपियन बनेगा।
IPL 2023 के फाइनल का नतीजा आज तय हो जाएगा। रविवार को बारिश के चलते मैच टल गया।
आज रिजर्व डे पर भी बारिश हुई तो मैच का नतीजा दूसरे नियमों से निकलेगा।
बारिश ने मैदान और खेल के समीकरण इस कदर बदल दिए हैं कि रविवार को जहां 64% लोग चेन्नई की जीत पक्की मान रहे थे।
वहीं सोमवार को भास्कर के IPL क्विज में लोग दोनों टीमों का 50-50% चांस मानते हैं।
जानिए, बारिश के बाद फाइनल को लेकर क्या है लोगों के प्रेडिक्शन...
इस सीजन में चेन्नई के मैचों पर पहले भी रहा है बारिश का साया
इस आईपीएल सीजन में चेन्नई के मैचों और मौसम का संबंध खास रहा है। गुजरात और चेन्नई के बीच हुए सीजन के ओपनिंग मैच के दौरान भी बारिश हुई थी।
जबकि लखनऊ के साथ चेन्नई का मैच खराब मौसम के चलते हो ही नहीं पाया था और दोनों टीमों को 1-1 पॉइंट दिया गया था।
बारिश के बाद बल्लेबाजों के लिए बढ़ती है मुश्किल
आम तौर पर बारिश के बाद पिच में अगर नमी आ जाए तो बल्लेबाज के लिए मुश्किल होती है।
बॉल धीमी हो जाती है और बल्ले पर सही नहीं आती है।
ऐसे में अक्सर टीमें बारिश के बाद प्लेइंग-11 में बल्लेबाजों के बजाय गेंदबाजों या ऑल राउंडर्स को ज्यादा प्रेफरेंस देती हैं।
बारिश के बाद हुए मैचों में अक्सर स्पिनर्स तय करते हैं नतीजे
पिच में नमी हो तो वो सॉफ्ट हो जाती है। ऐसी पिच फास्ट बॉलर्स की मदद कम करती है, क्योंकि फास्ट बॉल को पिच पर बाउंस की जरूरत होती है।
इसके बजाय स्पिनर्स और स्विंगर्स के लिए पिच ज्यादा काम की होती है। अक्सर बारिश के बाद हुए मैचों के नतीजे स्पिनर्स ही तय करते हैं।
गीले आउटफील्ड पर होगा फील्डिंग का असली टेस्ट
क्रिकेट में और खास तौर पर टी-20 फॉर्मैट में फील्डिंग साइड पर दबाव ज्यादा होता है।
टी-20 का फॉर्मैट बल्लेबाजी को ज्यादा सपोर्ट करता है और रन रोकने के लिए फील्डर्स की फिटनेस बहुत मायने रखती है।
सीजन के अब तक के मैचों में गुजरात और चेन्नई दोनों ही टीमों की फील्डिंग अच्छी रही है।
मगर बारिश के बाद गीले आउटफील्ड पर उनकी फील्डिंग का असली टेस्ट होगा।
नम पिच से राशिद खान के ज्यादा विकेट लेने के चांस बढ़े
मोहम्मद शमी अब तक 28 विकेट ले चुके हैं और पर्पल कैप की रेस में सबसे आगे हैं।
मगर राशिद खान उनसे सिर्फ एक विकेट पीछे हैं।
अब फाइनल में अगर राशिद खान उनसे ज्यादा विकेट लेने में कामयाब हो जाते हैं तो पर्पल कैप पर उनका भी कब्जा हो सकता है।
बारिश के बाद पिच भी स्पिनर राशिद खान के लिए ज्यादा सपोर्टिव होगी।